**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 46. Закона о локалној самоуправи („Службени гласник РС“, број 129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 29.,30. и 36.став 6. Закона о јавној својини („Службени гласник РС,број 72/2011 , 88/2013 и 105/2014“), на 20. (двадесетој) седници одржаној дана 28.децембра 2016.године, доноси,

**З А К Љ У Ч А К**

**1.ДАЈЕ СЕ САГЛАСНОСТ** на нацрт споразума о вансудском поравнању између општине Гаџин Хан и Предрага Костића из Гаџиног Хана, а који нацрт је достављен до стране јавног правобранилаштва општине Гаџин Хан.

**2.ЗАКЉУЧИТИ** споразум о вансудском поравнању са Предрагом Костићем из Гаџиног Хана у свему према нацрту .

**3.**Председник Општине Гаџин Хан Саша Ђорђевић , као законски заступник Општине Гаџин Хан сходно одредби члана 44. став 1. тачка 3) Закона о локалној самоуправи („службени гласник РС“, број 129/2007), у име и за рачун Општине Гаџин Хан закључиће и потписаће споразум о вансудском поравнању из става 1. овог закључка са Предрагом Костићем из Гаџиног Хана,

**4.**По закључењу Споразума о вансудском поравнању и извршеној препарцелацији кп.бр. 2924/7 овлашћује се председник општине Гаџин Хан, Саша Ђорђевић , да у име и за рачун општине Гаџин Хан са Предрагом Костићем закључи уговор о размени предметних непокретности и исти пред надлежним Јавним бележником потпише и овери.

**О б р а з л о ж е њ е**

Пред основним судом у Нишу у току је парнични поступак 4П.бр.2979/2016 ради накнаде штете тужене општине Гаџин Хан на фактичке експропријације земљишта где је вредност спора означене на 350.000,00 динара.

Вансудским поравнањем уговарачи чине неспорним да је општина Гаџин Хан ради изградње локалног пута заузела део кп.бр. 2898 и 2904 у месту званом „Дубрава“ КО Гаџин Хан а које су својима 1/1 Предрага Костића из Гаџиног Хан.

Чланом 30. Закона о јавној својини („Службени гласник РС“, број 72/2011,88/2013 и 105/2014) предвиђено је : „Изузетно од члана 29.став 1. овог закона, непокретности се могу прибавити у јавну својину путем размене непосредном погодбом , под следећим условима:

1. ако је таква размена у интересу Републике Србије, аутономне покрајне или јединице локалне самоуправе, односно ако се тиме обезбеђују већи приходи за носиоца права јавне својине или бољи услови за евикасно вршење његових права и дужности,
2. ако се непокретности размењују под тржишним условима “

Изградња локалног пута и на деловима кп.бр. 2898 и 2904 КО Гаџин Хан је једини могући приступни пут згради за социјално становање у Гаџином Хану. Прибављање наведених непокретности путем размене услов је за ефикасно вршење права и дужности општине Гаџин Хан.

Непокретности се размењују под тржишним условима а у складу са налазом судског вештака.

ОПШТИНСКО ВЕЋЕ ОПШТИНЕ ГАЏИН ХАН

Број: 06-400-618/16-III

У Гаџином Хану , дана 28.децембра 2016.године.

 ПРЕДСЕДНИК

 Саша Ђорђевић